ΓΡΑΠΤΗ ΕΡΩΤΗΣΗ P-1987/00

υποβολή: Eija-Riitta Korhola (PPE-DE) προς το Συμβούλιο

(13 Ιουνίου 2000)

Θέμα: Το καθεστώς των θρησκευτικών μειονοτήτων στο Πακιστάν

Στο Στρατηγό Μουσαράφ ασκούνται διαρκώς περισσότερες πιέσεις από θρησκευτικά κόμματα για να εγκαταλείψει τιςποσχέσεις του για την εφαρμογή βασικών μεταρρυθμίσεων με στόχο τη βελτίωση του καθεστώτος των θρησκευτικών μειονοτήτων στο Πακιστάν. Η εκτελεστική αρχή έχει ήδη ενδώσει στις πιέσεις για οπισθοχώρηση στη μεταρρύθμιση της διοικητικής διαδικασίας για καταχώριση περιπτώσεων βλασφημίας. Αυτό ανακοινώθηκε στις 16 Μαΐου 2000, ακριβώς δύο εβδομάδες μετά την καταχώριση νέας περίπτωσης βλασφημίας κατά του 27χρόνου χριστιανού Kungri Masih από το Φαϊσαλαμπάντ. Επίσης, στις αρχές Μαΐου επιβλήθηκαν ποινές 35ετούς φυλάκισης για βλασφημία στους Rasheed και Saleem Masih δύο χριστιανούς αδελφούς από το Πασρούρ. Αυτά τα τρία άτομα είναι τα τελευταία ενός μακρού καταλόγου θυμάτων της ιδιαίτερα κακής χρήσης των νόμων του Πακιστάν περί βλασφημίας.

Το Συμβούλιο γνωρίζει αυτές τις περιπτώσεις και έχει προβεί σε διαβήματα εξ ονόματος αυτών των ατόμων; Προτίθεται το Συμβούλιο να προσφέρει ενθάρρυνση στο Στρατηγό Μουσαράφ στην επιδίωξή του να προχωρήσει με άλλες μεταρρυθμίσεις όπως η επαναφορά του μικτού εκλογικού συστήματος και η μεταρρύθμιση των madrassahs (κορανικών σχολείων);

Απάντηση

(28 Σεπτεμβρίου 2000)

Το Συμβούλιο γνωρίζει καλώς τα γενικά προβλήματα που αναφέρονται στην ερώτηση της αξιότιμης βουλευτού, ιδιαίτερα όσον αφορά την απροθυμία του Στρατηγού Μουσαράφ να μεταρρυθμίσει τη νομοθεσία περί βλασφημίας. Ωστόσο, το Συμβούλιο δεν έχει μέχρι σήμερα εξετάσει τις επιμέρους περιπτώσεις των Rasheed και Saleem Masih.

Όπως σίγουρα γνωρίζει η αξιότιμος βουλευτής, ο τακτικός πολιτικός διάλογος μεταξύ της Ευρωπαϊκής Ένωσης και του Πακιστάν, καθώς και ηπογραφή της Συμφωνίας συνεργασίας ΕΕ-Πακιστάν, έχουν ανασταλεί μετά το στρατιωτικό πραξικόπημα του Στρατηγού Μουσαράφ, το οποίο ανέτρεψε τη δημοκρατικά εκλεγμένη κυβέρνηση του Πακιστάν τον Οκτώβριο του 1999. Ωστόσο, το Συμβούλιο θα συνεχίσει να θέτει το θέμα της ανοχής, της θρησκευτικής ελευθερίας και των δικαιωμάτων των μειονοτήτων στο Πακιστάν σε ad hoc βάση, με κάθε κατάλληλη ευκαιρία. Παρομοίως, οι Αρχηγοί αποστολής της ΕΕ στο Ισλαμαμπάντ έχουν θέσει στο παρελθόν, στις πακιστανικές αρχές, επιμέρους προβλήματα ανθρωπίνων δικαιωμάτων και θα εξακολουθήσουν να ενεργούν κατά τον τρόπο αυτό και στο μέλλον. Το Συμβούλιο ελπίζει ότι η πρόσφατη έκκληση του Στρατηγού Μουσαράφ προς τους ισλαμιστές θρησκευτικούς ηγέτες, η οποία πραγματοποιήθηκε με την ευκαιρία της ομιλίας του κατά τη διάσκεψη του Seerat στα μέσα Ιουνίου, να δώσουν μεγαλύτερη προσοχή στα ανθρώπινα δικαιώματα και να δώσουν τέλος στις θρησκευτικές διαμάχες, θα οδηγήσει σε ικανοποιητικότερα αποτελέσματα.

Εξάλλου, η Ένωση συνεχίζει σε πολυμερές επίπεδο τις προσπάθειές της για την καταπολέμηση της μισαλλοδοξίας και της βίας για λόγους θρησκευτικούς ή πεποιθήσεων. Στα πλαίσια αυτά, τα κράτη μέληποστήριξαν πρόσφατα από κοινού το ψήφισμα Εφαρμογή της δήλωσης για την εξάλειψη κάθε μορφής θρησκευτικής μισαλλοδοξίας και διακρίσεως για λόγους θρησκευτικούς ή πεποιθήσεων, το οποίοπέβαλε η Ιρλανδία και εγκρίθηκε κατόπιν συναίνεσης κατά την 56η σύνοδο της Επιτροπής ανθρωπίνων δικαιωμάτων των Ηνωμένων Εθνών (20 Μαρτίου 28 Μαΐου 2000).